**OBRAZLOŽENJE FINANCIJSKOG PLANA ZA 2021. GODINU I PROJEKCIJE ZA 2022. I 2023. GODINU**

1. **Sažetak djelokruga rada Osnovne škole Tar - Vabriga**

Osnovna škola Tar-Vabriga je javna ustanova koja obavlja djelatnost osnovnog odgoja i obrazovanja u skladu s aktom o osnivanju i odluci Županijske skupštine Istarske županije, KLASA: 602-02/08-01/02**,** URBROJ: 2163/1-01/4-08-1 od 04. veljače 2008**.** godine i upisana je u zajednički elektronski upisnik ustanova osnovnog i srednjeg školstva Ministarstva znanosti, obrazovanja i sporta.

Škola ima svojstvo pravne osobe i upisana je u sudski registar ustanova kod Trgovačkog suda u Pazinu pod matičnim brojem subjekta upisa 040132174. Osnivač Škole je Istarska županija.

Naziv Škole je Osnovna škola Tar-Vabriga – Scuola elementare Torre- Abrega. Skraćeni naziv Škole je Osnovna škola Tar-Vabriga. Sjedište Škole je u Taru, ulica Istarska 21.

Osnovna škola Tar – Vabriga je škola koja pruža osnovno obrazovanje učenicima od 1. do 8. razreda. Nastava je organizirana u jutarnjoj smjeni u petodnevnom radnom tjednu sa slobodnim subotama. Međusmjenu koristimo za održavanje izborne i dopunske nastave, izvannastavnih aktivnosti, održavanje sjednica stručnih, razrednih i učiteljskih vijeća. Nastava se (redovna, izborna, dodatna i dopunska) izvodi prema nastavnim planovima i programima koje je donijelo Ministarstvo znanosti i obrazovanja prema Godišnjem planu i programu i Školskom kurikulumu za školsku godinu 2020./2021.

Školu polazi 254 učenika u 16 razrednih odjeljenja. Nastava se u Osnovnoj Školi Tar – Vabriga odvija u dvije zgrade kao i do sada uz jednu važnu izmjenu zbog epidemioloških prilika smo morali osposobiti i 3. lokaciju škole u zgradi bivšeg vrtića „Radost“ u Taru za nastavu 3.a i 3.b odjel ujutro, te program produženog boravka popodne, razredna se nastava djelomično održava u zgradi škole u Vabrigi, na adresi Sv. Antona 16, dok se predmetna nastava , te dio razredne nastave odvija u Taru, na adresi Istarska 21. Što se tiče organizacije prijevoza isti je početak nastave za sve učenike od I. – VIII. razreda: nastava započinje u 8,00 sati. Za sve učenike koji su udaljeniji od škole više od 3 km

( razredna nastava), odnosno 5 km (predmetna nastava) organiziran je poseban prijevoz.

1. **Naziv programa, opis i vremensko razdoblje trajanja programa**

Osim redovne nastave u školi se njeguju i drugi oblici rada u kojima su naši učenici vrlo uspješni. Redovni program daje samo osnovno znanje i smjernice, dok sve ostale aktivnosti po čemu je škola prepoznatljiva i raznovrsnija od ostalih čini skupina izbornih i dodatnih programa, koji se održavaju tijekom cijele školske godine.

1. **Obrazloženje programa**

Financijski plan Osnovne škole Tar – Vabriga za razdoblje 2021.- 2023. godine sastoji se od:

* Općeg dijela Financijskog plana
* Posebnog dijela Financijskog plana

Prihodi i rashodi te primici i izdaci utvrđuju se u Računu prihoda i rashoda prema ekonomskoj klasifikaciji i izvorima financiranja, te rashodi prema funkcijskoj klasifikaciji.

U nastavku se daje Obrazloženje Općeg i Posebnog dijela financijskog plana sa projekcijama za 2022. i 2023. godinu:

**Opći dio Financijskog plana:**

|  |  |  |  |
| --- | --- | --- | --- |
|  | Prijedlog plana za 2021 | Projekcija plana za 2022 | Projekcija plana za 2023 |
| **Prihodi ukupno** | **6.202.889,76** | **6.369.048,90** | **6.369.048,90** |
| Prihodi poslovanja | 6.202.889,76 | 6.369.049,90 | 6.369.048,90 |
| Prihodi od prodaje nefinancijske imovine | 0,00 | 0,00 | 0,00 |
| **Rashodi ukupno** | **6.171.549,90** | **6.369.049,90** | **6.369.048,90** |
| Rashodi poslovanja | 6.150.189,76 | 6.313.348,90 | 6.313.348,90 |
| Rashodi za nabavu nefinancijske imovine | 52.700,00 | 55.700,00 | 55.700,00 |
| **Razlika – višak / manjak** | **0,00** | **0,00** | **0,00** |

|  |  |  |  |
| --- | --- | --- | --- |
|  | Prijedlog plana za 2021 | Projekcija plana za 2021 | Projekcija plana za 2021 |
| **Ukupan donos viška/manjka iz prethodne(ih) godine** | **0** | **0** | **0** |
| Višak manjak iz prethodne(ih) godina koji će se pokriti/rasporediti | 9.000,00 | 5.000,00 | 5.000,00 |

|  |  |  |  |
| --- | --- | --- | --- |
|  | Prijedlog plana za 2021 | Projekcija plana za 2021 | Projekcija plana za 2021 |
| Primici od financijske imovine i zaduživanja | 0,00 | 0,00 | 0,00 |
| Izdaci za financijsku imovinu i otplate zajmova | 0,00 | 0,00 | 0,00 |
| Neto financiranje | 0,00 | 0,00 | 0,00 |

|  |  |  |  |
| --- | --- | --- | --- |
| Višak / manjak + neto financiranje | 9.000,00 | 5.000,00 | 5.000,00 |

Financijski plan za naredno trogodišnje razdoblje je uravnotežen, uključujući i procjenu ukupnog rezultata poslovanja koji se prenosi u sljedeću proračunsku godinu. Planirani višak odnosi se na izvor sufinanciranja od strane roditelja za programe produženog boravka i školske kuhinje, i dijelom na izvor vlastitih prihoda.

**Poseban dio Financijskog plana**

Rashodi poslovanja i rashodi za nabavu nefinancijske imovine, u Posebnom dijelu raspoređuju se po organizacijskoj klasifikaciji, te po aktivnostima.

|  |  |  |  |  |  |
| --- | --- | --- | --- | --- | --- |
| ***Šifra pozicije/aktivnost*** | | ***Naziv programa*** | ***Proračun***  ***2021.*** | ***Projekcija***  ***2022.*** | ***Projekcija***  ***2023.*** |
| **A2101** | **Redovna djelatnost osnovnih škola – minimalni standard** | | **5.028.236,28** | **5.028.236,28** | **5.028.236,28** |

**U aktivnost Redovna djelatnost osnovnih škola – minimalni standard ubrajamo:**

* **A210101** Materijalni rashodi OŠ po kriterijima – decentralizirana sredstva
* **A210102** Materijalni rashodi po stvarnom trošku
* **A210103** Materijalni rashodi – vlastiti izvori
* **A210104** Plaće i drugi rashodi za zaposlene

**Opis aktivnosti A210101:**

Redovna djelatnost škola financirana je iz decentralizacije iz koje financiramo materijalne i financijske rashode, rashode za materijal i dijelove za tekuće i investicijsko održavanje, usluge tekućeg i investicijskog održavanja. Izračun mjesečne dotacije provodi se na temelju izračuna po broju učenika ( 38,00 kn), po broju razrednih odjela (300,00 kn); po broju zgrada škole ( 2.000,00 kn). godinu. Sredstva su utrošena namjenski i to za financiranje materijalnih i financijskih rashoda (prema ekonomskoj klasifikaciji) nužnih za realizaciju nastavnog plana i programa.

**Opći ciljevi:** Podmirivanje materijalnih rashoda i tekućih izdataka,

**Posebni ciljevi:** Kvalitetno odvijanje nastave i sigurnost učenika i djelatnika škole

**Ostvareni ciljevi aktivnosti i pokazatelji uspješnosti realizacije tih ciljeva:**

Podmireni troškovi za službena putovanja, uredski materijal, energiju, materijal za tekuće održavanje, usluge telefona, pošte i prijevoza, prijevoz učenika, usluge tekućeg održavanja, komunalne usluge, računalne usluge, zdravstvene usluge, ostale usluge, ostale nespomenute rashode poslovanja.

**Opis aktivnosti A210102:**

Troškovi financirani iz sredstava po stvarnom trošku su troškovi prijevoza učenika i zdravstvenih pregleda.

**Opći ciljevi:** Podmirivanje materijalnih rashoda i tekućih izdataka.

**Posebni ciljevi:** Kvalitetno odvijanje nastave i sigurnost učenika i djelatnika škole

**Ostvareni ciljevi aktivnosti i pokazatelji uspješnosti realizacije tih ciljeva:**

Zdravstveni pregledi djelatnika redovito se obavljaju i realiziraju u prosincu.

**Opis aktivnosti A210103:**

Troškovi financirani iz vlastitih sredstava odnose se na materijalne troškove, gorivo za službeni automobil, policu osiguranja za službeni automobil i financijske rashode.

**Ciljevi aktivnosti:** Podmirivanje materijalnih rashoda i tekućih izdataka, kako bi se podignula kvaliteta rada u školi te nesmetano odvijao odgojno obrazovni proces. Iznos utrošenih sredstava za izvještajno razdoblje iznosio je 30% visine izvornog plana.

**Opis aktivnosti A210104:**

Rashodi za zaposlene financirani su iz državnog proračuna, a odnose se najvećim dijelom na plaće i ostale rashode za zaposlene ( jubilarne nagrade, otpremnine, darove, regres za godišnji odmor), rashode za troškove prijevoza na posao i s posla i za kvotu za nezapošljavanje invalidnih osoba.

**Cilj aktivnosti:** Osigurati sredstva koja su potrebna za isplatu plaća djelatnika a temelje se na koeficijentu složenosti poslova koji su propisani Uredbom o nazivima radnih mjesta i koeficijenata složenosti poslova u javnim službama i propisane osnovice za obračun plaće za zaposlene u javnom sektoru.

|  |  |  |  |  |
| --- | --- | --- | --- | --- |
| ***Šifra pozicije/aktivnost*** | ***Naziv programa*** | ***Proračun***  ***2021.*** | ***Projekcija***  ***2022.*** | ***Projekcija***  ***2023.*** |
| **A2102** | **Redovna djelatnost osnovnih škola – iznad standarda** | **147.043,84** | **147.043,84** | **147.043,84** |

**U aktivnost Redovna djelatnost osnovnih škola – iznad standarda spadaju**

* **A210201** Materijalni rashodi OŠ po stvarnom trošku iznad standarda

**Opis aktivnosti:**

Troškovi financirani iz sredstava iznad decentralizacije su troškovi prijevoza učenika, troškovi energenata, premija osiguranja i zdravstvenih pregleda.

**Opći ciljevi:** Podmirivanje materijalnih rashoda i tekućih izdataka.

**Posebni ciljevi:** Kvalitetno odvijanje nastave i sigurnost učenika i djelatnika škole

**Ostvareni ciljevi aktivnosti i pokazatelji uspješnosti realizacije tih ciljeva:**

Zdravstveni pregledi djelatnika redovito se obavljaju i realiziraju se u prosincu.

|  |  |  |  |  |
| --- | --- | --- | --- | --- |
| ***Šifra pozicije/aktivnost*** | ***Naziv programa*** | ***Proračun***  ***2012.*** | ***Projekcija***  ***2022.*** | ***Projekcija***  ***2023.*** |
| **A2301** | **Programi obrazovanja iznad standarda** | **982.897,14** | **1.149.056,28** | **1.149.056,28** |

**U aktivnost Programi obrazovanja iznad standarda spadaju:**

* A230106 Školska kuhinja
* A230107 Produženi boravak
* A230108 Učenje stranog jezika
* A230112 Robotika
* A230115 Ostali programi i projekti
* A230118 Edukator rehabilitator
* A230130 Izborni i dodatni programi
* A230138 Smotre radionice i manifestacije – Iskrice
* A230147 Volontarijat
* A230160 Školska dvorana
* A230163 Izleti i terenska nastava
* A230180 Festivali
* A230184 Zavičajna nastava
* A2301 Mozaik
* A230189 Mentorstvo
* A230198 Foto grupa

Programi iznad standarda financiranu su dijelom od strane roditelja i dijelom iz Proračuna Općine Tar – Vabriga.

Kroz te programe učenici zadovoljavaju svoje potrebe za većim znanjem, a posebno su motivirani za učenje stranih jezika. Dodatni programi su organizirani gotovo za sve nastavne predmete gdje se učenici žele dodatno obrazovati.

Izvannastavne aktivnosti su u našoj školi jako zastupljene. Najaktivniji i najbrojniji su članovi malog i velikog zbora, te folklora, bez kojih se ne bi mogla održati niti jedna kulturno - umjetnička manifestacija škole i mjesta. Učenici tijekom godine sudjeluju u brojnim natječajima i manifestacijama.

Kroz takve aktivnosti učenici pronalaze sebe i zadovoljavaju svoje interese bez obzira na postignuti školski uspjeh. Na taj način se kod njih razvija natjecateljski duh, zadovoljavaju svoju znatiželju i kreativno ispunjavaju slobodno vrijeme.

**Opis aktivnosti *ŠKOLSKA KUHINJA***

Planirani su rashodi po realnoj procijeni ostvarenja istih koji služe za financiranje prehrane učenika dok borave u školi u skladu s propisanim normativima koje donosi ministarstvo nadležno za zdravstvo. Tjedni jelovnik objavljuje se na školskoj oglasnoj ploči i web stranici škole. U cilju očuvanja zdravlja učenika u školi se ne nudi brza hrana i gazirana pića. Prehrana se izvodi u blagovaonici škole. Dio troškova podmiruje se iz Proračuna Grada Poreča i Općine Tar – Vabriga i to na temelju Odluke o socijalnoj skrbi obiteljima sa slabijim imovinskim statusom.

**Opći ciljevi:**  Cilj provođenja je da se djeca što zdravije hrane.

**Posebni ciljevi:** Omogućavanje svim učenicima mogućnost prehrane u školskoj ustanovi.

**Ostvareni ciljevi aktivnosti i pokazatelji uspješnosti realizacije tih ciljeva:** Broj učenika koji se hrane u školi svake godine se povećava.

**Opis aktivnosti: *PRODUŽENI BORAVAK, EDUKACIJSKI REHABILITATOR I ENGLESKI JEZIK***

Produženi boravak i engleski jezik su neobvezani oblici odgojno-obrazovnog rada namijenjeni učenicima razredne nastave koji se provodi izvan redovite nastave i ima svoje pedagoške, odgojne, zdravstvene i socijalne vrijednosti. Dnevno trajanje produženog boravka škola usklađuje s potrebama zaposlenih roditelja, te svojim organizacijskim i prostornim uvjetima. Odvija se u dvije grupe, više godina.

Edukacijski rehabilitator je osoba koja pomaže djeci i ljudima razviti njihove komunikacijske sposobnosti. Njegova usluga uključuje prevenciju, dijagnostiku, razvoj i terapiju glasa i govora. Problemi kod djece koji zahtijevaju stručnu pomoć logopeda su problem u nedovoljno razvijenom govoru, mucanju, teškoćama čitanja i pisanja, teškoćama u izgovoru.

**Posebni ciljevi:** Omogućiti djetetu kvalitetan program i otkriti njegove potencijale kao jedinstvene osobe. Pripremiti dijete za daljnje obrazovanje i cijeloživotno učenje. Učenje engleskog jezika kao izbornog stranog jezika od prvog razreda Osnovne škole, te razvijanje ljubavi prema engl. jeziku.

Uloga edukacijskog rehabilitatora u školi je od izuzetnog značaja. Broj djece iz godine u godinu raste. Djeca dolaze na tretman obavezno 1-2 puta tjedno po jedan školski sat ili po potrebi. Edukacijsko-rehabilitacijski tretman se provodi individualno ili radom u grupi s učenicima sa sličnim teškoćama. Svakom se djetetu prilagodi terapija kako bi se postigli što uspješniji rezultati.

**Ostvareni ciljevi aktivnosti i pokazatelji uspješnosti realizacije tih ciljeva:**

Programi se u školi provode konstantno više godina, a organizirani su u zgradi škole u Taru. Zbog sve veće potrebe broj se stalno mijenja i raste. Trenutno uslugu produženog boravka koristi 47 učenika od 1.-4. Razreda. Financiranje se provodi tako da troškove djelatnika (plaće i ostali materijalni troškovi, službena putovanja i stručno usavršavanje, zdravstvene preglede) u cijelosti pokriva Općina, a prehranu i ostale materijalne troškove u iznosu od 15,00 kn dnevno sufinanciraju roditelji. O rezultatima i napretku se obavještavaju roditelji.

Zbog odlaska edukatora rehabilitatora na duže bolovanje i bitno izmijenjene epidemiološke situacije planira se nastavak programa za školsku 2021/2022 godinu. Iz tog su razloga planirana smanjena sredstva.

**Opis aktivnosti: *ROBOTIKA I FOTO-GRUPA***

U okviru robotike i fotografske grupe zainteresirani učenici mogu stjecati dodatna znanja i ujedno ih primijeniti u praksi te vidjeti rezultat svoga rada.

**Opći ciljevi:** Cilj je omogućiti široko uključivanje robotike, automatike i programiranja u edukaciju u OŠ Tar-Vabriga uz razvoj algoritamskog načina razmišljanja.

**Posebni ciljevi: U robotici- približavanje STEM područja učenicima osnovne škole.**

U radu foto grupe poticanje učenika na kreativnost, otvorenost za timski rad, razmjenu novih ideja, pozitivan odnos prema radu.

**Ostvareni ciljevi aktivnosti i pokazatelji uspješnosti realizacije tih ciljeva:**

Foto uradcima naših učenika zajednica dobiva kvalitetne mlade ljude koji svojom kreativnošću doprinose kulturnom razvoju sredine.

**Opis aktivnosti:*: ČITANJEM DO ZVIJEZDA***

Natjecanje u vještini čitanja i kreativnosti za osnovne škole u kojem će učenici prijavljenih škola odgovarati na pitanja iz odabranih knjiga i izrada plakata na određenu temu. Natjecanje će se provoditi na školskoj, županijskoj i državnoj razini. Na školskoj razini sudjeluju svi učenici prijavljeni u projekt, ali ta razina natjecanja se provodi unutar prostorija škole.

Učenici koji postignu odgovarajuće rezultate idu na županijsku razinu. Županijsko natjecanje provodi se u odabranoj školi unutar Istarske županije. Ukoliko učenici ostvare izuzetne rezultate na županijskom natjecanju pozivaju se se na državno natjecanje.

**Opis aktivnosti: *IZBORNI I DODATNI PROGRAMI***

Projekt izbornih i dodatnih programa provodi se u Školi već dugi niz godina. Financiran je od strane lokalnog proračuna na zadovoljstvo svih učenika Škole. Dosadašnji rezultati su nastupi na raznim manifestacijama, natjecanjima, razne izložbe, izvođenje praktičnih radova. Projekt se odnosi na slijedeće grupe: zbor veliki i mali, folklor, plesna grupa, eko grupa, zavičajna skupina, likovna grupa, novinarska, dramska, dramsko – recitatorska skupina, mladi tehničari, sigurno u prometu, pomladak Crvenog križa.

**Opći ciljevi:** Cilj provođenja projekta u prvom planu je da se individualnim, mentorskim i timsko - suradničkim radom, terenskim radom na projektima, omogući učenicima, da s obzirom na različite interese i mogućnosti razviju osjećaje prema različitim umjetnostima, kulturama, vještinama.

**Posebni ciljevi:** Svatko od njih ima različite interese i potrebu da pokaže ono što zna. Potrebno je omogućiti izbor između različitih sadržaja, kako bi svatko pronašao ono što mu odgovara.

**Ostvareni ciljevi aktivnosti i pokazatelji uspješnosti realizacije tih ciljeva:**

Učenici se uključuju u izvannastavne aktivnosti gdje im se pruža mogućnost samopotvrđivanja u raznim područjima, potiče zdrave odnose među članovima grupa, osjećaj pripadnosti i ispunjenosti ostvarivanju svojih interesa, znanja i vještina. Napredak se prati tijekom cijele nastavne godine na osnovu mišljenja učitelja, roditelja i šire zajednice. Učenici ostvaruju izvrsne rezultate.

**Opis aktivnosti: *FESTIVAL ISKRICE***

Iskrice su dječji festival duhovne glazbe. Održava se od 1997. svake godine u mjesecu svibnju u mjestu Vodnjanu. Tradicionalno ga organizira HKZ „MI“ osnovna zajednica Vodnjan, a pokrovitelji su mu Porečno - Pulska biskupija, Grad Vodnjan i Istarska Županija. Projekt se u cijelosti financira iz proračuna Općine Tar – Vabriga.

**Opći ciljevi:** Cilj provođenja projekta u prvom planu je da se individualnim, mentorskim i timsko - suradničkim radom, terenskim radom na projektima, omogući učenicima, da s obzirom na različite interese i mogućnosti razviju osjećaje prema različitim umjetnostima, kulturama, vještinama.

**Posebni ciljevi:** Svatko od njih ima različite interese i potrebu da pokaže ono što zna. Potrebno je omogućiti izbor između različitih sadržaja, kako bi svatko pronašao ono što mu odgovara.

**Ostvareni ciljevi aktivnosti i pokazatelji uspješnosti realizacije tih ciljeva:**

Na festivalu se dodjeljuju i nagrade za poznate skladbe, nove skladbe (župe i osnovne škole), aranžman, glazbu, tekst. Zbor Škole svake godine ostvaruje visoka mjesta.

**Opis aktivnosti: *„JA VOLONTER“***

Projekt Ja, volonter - Odgoj za volontiranje novi je projekt, namijenjen djeci 10 -14 godina s ciljem poticanja pozitivnih vrijednosti demokratskog društva, razvijanje svijesti da mogu svojim radom pridonijeti podizanju kvalitete života u zajednici i njenom razvoju, napretku.

Projektom Ja, volonter - Odgoj za volontiranje želimo učenike usmjeriti na razvoj pozitivnih vrijednosti, na činjenju dobrih djela, jačanje solidarnosti, općeljudskih vrijednosti i humanosti, te razvijanju građanske odgovornosti mladih Općine Tar- Vabriga. U projekt je uključeno oko 150 djece i učitelja

**Opis aktivnosti: *ŠKOLSKA DVORANA***

Iz proračuna Općine Tar – Vabriga izgrađena je nova polivalentna dvorana sa blagovaonicom u sklopu zgrade škole u Vabrigi. Sredstva u iznosu od 23.000,00 kn odnose se na troškove podmirivanja mjesečnog najma tvrtki Monperlon.

**Opis aktivnosti: *IZLETI, TERENSKA NASTAVA I OSIGURANJE UČENIKA***

Organizacija učeničkih izleta i ekskurzija provodi se temeljem godišnjega plana i programa rada škole. Planiranje se provodi sukladno dobi učenika i nastavnom planu i programu za pojedini razred s obzirom na to da je riječ o obliku izvan-učioničkog odgojno-obrazovnog rada u sklopu kojeg se ostvaruju odgojno-obrazovne zadaće škole, navedene u detaljnom planu i programu izleta ili ekskurzije.

**Opis aktivnosti: *FESTIVAL MATEMATIKE - EKIPA ZA 5+***

Ekipa za 5+ je ekipno natjecanje iz matematike za učenike osnovnih i srednjih škola, Centara izvrsnosti, E – učionica i udruga u Republici Hrvatskoj. Jedna je od aktivnosti koje se provodi u sklopu Festivala matematike. Organizator natjecanja je Matematičko društvo Istra.

**Opći ciljevi:** Cilj natjecanja je popularizacija matematike za učenike 3. r. osnovne škole do 4. r. srednje škole te razvijanje pozitivnog stava prema timskom radu.

**Posebni ciljevi:** Organizacija i ekipna priprema za natjecanje koje za razliku od klasičnog natjecanja –pojedinačnog, uzrokuje puno manje stresa, pruža mogućnosti samopotvrđivanja svim učenicima na područjima matematike

**Ostvareni ciljevi aktivnosti i pokazatelji uspješnosti realizacije tih ciljeva:**

Ove se godine na festival prijavio veliki broj učenika, koji su željeli isprobati novi način ekipnog natjecanja. Ekipe su podijeljene u kategorije ovisno o razredima koji pohađaju. Pripremali su se tijekom cijele školske godine. Projekt je u cijelosti financiran iz proračuna Općine Tar - Vabriga.

**Opis aktivnosti: *ZAVIČAJNA NASTAVA***

Ideja o Zavičajnoj nastavi inicirana je s ciljem očuvanja istarskih posebnosti, bogate multikulturalnosti, povijesti i tradicije.

**Opći ciljevi:** Projektom se žele sakupiti svi oni radovi, pjesme, aktivnosti, saznanja, istraživanja koje vrtići i škole provode marljivo, tiho, samozatajno tijekom godina.

**Posebni ciljevi:** Kroz projekt učenici upoznaju kulturu i jezik svog zavičaja, istarsko pjesništvo i tradicijsku glazbu. Razvijaju ljubav prema istarskoj narodnoj riječi, glazbi –sviranju i plesanju.

**Ostvareni ciljevi aktivnosti i pokazatelji uspješnosti realizacije tih ciljeva:**

Zavičajna nastava provodi se već niz godina. Tim projektom obrađene su mnoge teme iz zavičajnosti Istre – od legendi, izrada zavičajnog rječnika i slovarice, profesionalan spot za pjesmu „Come i mravi“, odijevanje naših starih nonića.

U 2019. godini projekt zavičajnosti odnosio se hranu. Tema ovogodišnje zavičajne nastave nosi naslov

„Samoniklo bilje u istarskoj kuhinji – Erbe spontanee nella gastronomia istriana“. Učenici su spoznali kako je samoniklo bilje bilo važan segment prehrane, a u 2020. godini u planu je bilo upoznavanje arheološkog nalazišta Lorun u okolici. Festival se u školskoj godini 2019/2020 nije održao. Tako da se ista tema nastavlja u novoj školskoj godini.

**Opis aktivnosti: MOZAIK 3**

Projekt MOZAIK je sufinanciran iz sredstava Europskog socijalnog fonda na temelju Operativnog programa „Učinkoviti ljudski potencijali 2014.-2020.“ Za ovu školsku godinu dobivena su bespovratnih sredstava za projekt „MOZAIK 3“ „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza II„ čime se osigurava pomoćnika u nastavi za učenike s teškoćama u školskoj 2020./2021. godini u školama u kojima je osnivač Istarska županija.

**Opći ciljevi:** Projektom se želi pomoći učenicima s teškoćama u razvoju koji pohađaju osnovnoškolske i srednjoškolske programe u redovitim ili posebnim odgojno-obrazovnim ustanovama te imaju teškoće koje ih sprječavaju u funkcioniranju bez pomoći pomoćnika u nastavi/stručnog komunikacijskog posrednika.

**Posebni ciljevi:** Osiguranje pomoćnika učenicima s teškoćama u razvoju poboljšava njihov odgojno-obrazovni uspjeh, potiče uspješniju socijalizaciju i emocionalno funkcioniranje te donosi napredak u razvoju vještina i sposobnosti u školskoj sredini.

**Ostvareni ciljevi aktivnosti i pokazatelji uspješnosti realizacije tih ciljeva:**

Zahvaljujući sredstvima iz programa osigurala su se sredstva za 1 pomoćnika za 1 učenika . Time se olakšalo i poboljšalo njihovo integriranje i savladavanje u nastavnom procesu.

|  |  |  |  |  |
| --- | --- | --- | --- | --- |
| **Šifra pozicije/aktivnost** | **Naziv programa** | **Proračun**  **2021.** | **Projekcija**  **2022.** | **Projekcija**  **2023.** |
| ***A2302*** | ***Programi obrazovanja iznad standarda*** | ***1.012,50*** | ***1.012,50*** | ***1.012,50*** |

* **A230203 Medni dan**

**Opis aktivnosti A230203:**

Osnovna škola Tar Vabriga uključena je u projekt „Školski medni dan s hrvatskih pčelinjaka“. Provode ga Ministarstvo poljoprivrede i Agencija za plaćanje u poljoprivredi, ribarstvu i ruralnom razvoju, a obuhvaća podjelu meda učenicima prvog razreda.  
**Opći i posebni ciljevi:** Budući da je u ranoj razvojnoj fazi djece moguće oblikovati njihove prehrambene navike s ciljem trajnog povećanja udjela meda u njihovoj prehrani svrha provedbe Programa je podizanje svijesti djece, od rane dobi, o potrebi konzumacije lokalnih poljoprivrednih proizvoda

**Ostvareni ciljevi aktivnosti i pokazatelji uspješnosti realizacije tih ciljeva:**

Svrha programa školskog mednog dana je educiranje djece i njihovih roditelja o važnosti konzumiranja meda kao i uključivanja meda u prehranu. Školski medni dan s hrvatskih pčelinjaka prvi je puta održan 7. prosinca 2018. godine.

|  |  |  |  |  |
| --- | --- | --- | --- | --- |
| Šifra pozicije/aktivnost | Naziv programa | Proračun  2021. | Projekcija  2022. | Projekcija  2023. |
| **A2405** | **Opremanje u osnovnim školama** | **43.700,00** | **43.700,00** | **43.700,00** |

* **A240501 Školski namještaj i oprema**

**Opis aktivnosti:**

Sredstvima Općine Tar – Vabriga, donacijama i vlastitim sredstvima najma školskog prostora nastoji se unaprijediti rad škole sudjelovanjem u suvremenim promjenama, poticanjem uvođenja i primjene novih metoda i oblika nastavnoga i školskog rada.

**Opći ciljevi:** Sredstva su predviđena za nabavu knjiga za školsku knjižnicu, nabavu informatičke opreme, interaktivnih kompleta, te ostale uredske opreme i namještaja, a ostvaruju se iz proračuna Općine, vlastitih sredstava od najma školskog prostora i dobivenih donacija.

**Posebni ciljevi:** Cilj je nabaviti opremu koja je neophodna za održavanje nastavnog plana i programa. U proteklim godinama nastavilo se sa opremanjem učionica sredstvima Općine Tar – Vabriga i vlastitim sredstvima. U 2021. godini planira se nastavak opremanja učionica suvremenom opremom.

**Ostvareni ciljevi aktivnosti i pokazatelji uspješnosti realizacije tih ciljeva:**

Sve je veća potreba zbog suvremenosti nastave i najave promjena u obrazovanju i praćenje tehnologije koja će pomoći osuvremenjivanje odgojno - obrazovnog procesa, budući da su u školi mnoge stvari vezane za tehnologiju (e- dnevnici – uvedeni 2015. godine, Internet, digitalni sadržaji i slično). Od 2019. godine uključenjem škole u Projekt „E- škole“ započelo se opremanje IK tehnologijom ostalih osnovnih sredstava i nastavnih pomagala u učionicama, koje su neophodne za kvalitetno odvijanje nastavnog procesa.

Prioritet škole je kvalitetno obrazovanje i odgoj učenika što se ostvaruje:

* stalnim usavršavanjem učitelja (seminari, stručni skupovi, aktivi) i podizanjem nastavnog standarda na višu razinu;
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije;
* organiziranjem zajedničkih aktivnosti i učenika i učitelja tijekom izvannastavnih aktivnosti i druženja kroz kolektivno upoznavanje kulturne i duhovne baštine;
* poticanjem razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima.

Što se programima želi postići?

* Izgrađivati osjećaj zajedništva, grupnog rada, suradnje i uzajamnog pomaganja;
* Smanjiti stupanj nasilja među učenicima
* Razvijati natjecateljski duh, želja za uspjehom;
* Izgrađivati ekološku osviještenost;
* Isticati potrebu i važnost rada u svakodnevnom životu;
* Razvijati sposobnost prepoznavanja vlastitih sposobnosti;
* Razvijati logično zaključivanje i povezivanje stečenog znanja;
* Razvijati kulturu komunikacije i usvojiti obrasce uljudnog ophođenja
* Prepoznati humanističke vrijednosti kao prijateljstvo, suradnja, altruizam, tolerancija
* Privikavati se i upoznavati tuđe kulture i običaje;
* Povećavati vokabular i komunikaciju na stranim jezicima;

Razvijati i formirati fizički i psihički zdrave osobe;

* Osposobiti za svrsishodno i organizirano provođenje slobodnog vremena

Kako će se realizirati programi?

* Kroz različite aktivnosti i radionice kao što su – eko grupa, likovna grupa, izrada grafita, plesna grupa, novinarska, informatička, dramska, literarna, glazbena, graditeljska, kulinarska, izrada nakita
* Uključivanjem u rad dodatne nastave iz pojedinih predmeta- kemija, geografija, povijest, matematika, hrvatski jezik, engleski jezik, njemački jezik, talijanski jezik, tehnička kultura
* Aktivno baviti se nekom sportskom aktivnošću – uključenjem u nogomet, odbojku, stolni tenis, rukomet, košarka;
* Organizacijom i aktivnim sudjelovanjem u raznim kvizovima;
* Sudjelovanjem u međunarodnoj razmjeni učenika;
* Posjećivanjem sajmova knjiga, muzejima i raznim kulturnim manifestacijama

1. **Zakonske i druge podloge na kojima se zasnivaju programi**

* Zakon o odgoju i obrazovanju u osnovnoj i srednjoj školi (NN br. 87/08, 86/09., 92/10.,105,10, 90/11, 5/12, 16/12, 86/12, 126/12, 94/13, 152/14, 07/17, 68/18)
* Zakon o ustanovama ( NN br. 76/93., 29/97., 47/99., 35/08.)
* Zakon o proračunu ( NN br. 87/08. 136/12, 15/15), Pravilnik o proračunskim klasifikacijama NN br. 26/10. i Pravilnik o proračunskom računovodstvu i računskom planu NN br. 114/10., 31/11.124/14, 115/15, 87/16
* Upute za izradu Proračuna Istarske Županije za razdoblje 2021.-2023. --rujan 2020. godine
* Godišnji plan i program rada škole za školsku godinu 2020./2021.
* Kurikulum škole za školsku godinu 2020./2021.
* Statut
* Pravilnik o osnovnoškolskom odgoju i obrazovanju učenika s teškoćama u razvoju
* Pravilnik o načinima, postupcima i elementima vrednovanja učenika u osnovnoj i srednjoj školi

1. **Potrebna sredstva za provođenje programa i ishodišta na kojima se zasnivaju izračuni i ocjene potrebnih sredstava za provođenje programa**

Financijskim planom proračunskog korisnika, odnosno škole, planiraju se sredstva potrebna za provođenje određenog programa. Programi se vode po izvorima financiranja i unaprijed definiranim proračunskim klasifikacijama koje su definirane Zakonom o proračunu.

Izvori sredstava za financiranje rada OŠ Tar - Vabriga su:

**-*OPĆI PRIHODI I PRIMITCI,***skupina 636, državni proračun (Ministarstvo znanosti i obrazovanja) za financiranje rashoda za zaposlene; lokalni proračun (Općina Tar – Vabriga I Grad Poreč) za materijalne i financijske troškove poslovanja te održavanje i obnovu nefinancijske imovine; Općine Tar – Vabriga i Grada Poreča za školsku kuhinju i produženi boravak prema Odlukama o socijalnoj skrbi.

**- *OPĆI PRIHODI I PRIMITCI,***skupina 671, Istarska Županija

**- *VLASTITI PRIHODI***od iznajmljivanja prostora, skupina 661, za provedbu dodatnih

aktivnosti škole prema Godišnjem planu i programu rada te obnovu nefinancijske

imovine;

**- *PRIHODI PO POSEBNIM PROPISIMA*** *652* sastoje se od prihoda za sufinanciranja školske kuhinje, produženog boravka, uplate roditelja za provedbu dodatnih programa rada (izleta, ekskurzija, škole u prirodi, osiguranja, kazališne i kino predstave ...);

**- *DONACIJE*** *663*od Općine Tar – Vabriga i Grada Poreča za školsku kuhinju i produženi boravak prema Odlukama o socijalnoj skrbi.

**Prihodi iz državnog proračuna**

Na temelju Godišnjeg plana i programa rada škole, Školskog kurikuluma, te nastavnih i izvannastavnih aktivnosti, provodi se izrada Financijskog plana.

Provođenje redovne djelatnosti osnovnoškolskog obrazovanja zasniva se na sredstvima Državnog proračuna, odnosno Državne riznice kojima se financiraju rashodi za zaposlene. Sredstva koja su potrebna za isplatu plaća djelatnika izračunavaju se na temelju koeficijenata složenosti poslova koji su propisani Uredbom o nazivima radnih mjesta i koeficijentima složenosti poslova u javnim službama.

Ostali rashodi za zaposlene: izdaci za dar djeci, regres za godišnji odmor i božićnica planirani su na osnovu sadašnjeg stanja. Trošak za isplatu jubilarnih nagrada ovisi o broju zaposlenih koji navršavaju broj godina rada potrebnih za ugovorenu isplatu.

Financiranje materijalnih troškova po minimalnom standardu ostvaruje se iz Proračuna Istarske Županije, na temelju ostvarenih bilančnih prava koji su unaprijed propisani. Planiraju se i materijalni troškovi po stvarnom trošku, odnosno po računu dobavljača, a oni uključuju sredstva potrebna za prijevoz učenika, energente , police osiguranja.

Svake godine, u mjesecu rujnu, izrađuje se Plan potrebnih sredstava Javnih potreba iznad standarda, koji se financiraju iz Proračuna Općine Tar – Vabriga.

U školi je zaposleno 52 djelatnika, i to: 27 učitelja predmetne nastave, 8 učitelja razredne nastave, 2 učitelja u produženom boravku, 1 pomoćnika u nastavi, 4 stručna suradnika, ravnateljica, 2 administrativna djelatnika, 7 djelatnika tehničke službe.

1. **Usklađenost ciljeva i programa sa dokumentima dugoročnog razvoja**

**( Županijska razvojna strategija IŽ)**

Školske ustanove ne donose strateške, već godišnje planove i programe (GPP i školski kurikulum) prema planu i programu koje je donijelo Ministarstvo znanosti, obrazovanja i športa. Vertikala usklađivanja ciljeva i programa MZO-a i jedinice lokalne (regionalne) samouprave – školske ustanove još nije provedena. Planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, odnosno pomak određenih aktivnosti.

1. **Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Na kraju školske godine naša škola imala je ukupno 255 učenika u 14 razrednih odjela od prvog do osmog razreda. Nastavnu godinu s uspjehom je završilo 255 učenika, ponavljača nema, 3 učenika je poslano na dopunski rad za one koji nisu savladali gradivo iz najviše dva nastavna predmeta u vrijeme trajanja nastavne godine, 97 učenika pohvaljeno je za odličan uspjeh i uzorno vladanje, 13 učenika pohvaljeno je „ zlatnim perom“ za ostvareni odličan uspjeh u osnovnoškolskom obrazovanju.

Izborna nastava organizirana je prema interesima učenika iz vjeronauka, informatike, talijanskog i engleskog jezika.

Izborna nastava iz talijanskog jezika ostvarivala se od 2. do 8. razreda, a engleskog jezika od 4. do 8. razreda.

Jedan od glavnih pokazatelja uspješnosti provođenja programa rezultati su koje učenici škole postižu na natjecanjima znanja, susreta i smotrama od županije preko regionalne do državne razine.

Postignuti rezultati na županijskim natjecanjima:

* 1 i 2 mjesto na županijskom natjecanju iz matematike
* 1. mjesto „ Čitanjem do zvijezda“ ( pozvani na državno natjecanje)
* 3. mjesto na županijskom natjecanju iz talijanskog jezika ( pozvani na državno natjecanje)
* 3. mjesto na županijskom natjecanju iz njemačkog jezika
* 2. i 3. mjesto na županijskom natjecanju graničara

Učenici su ostvarili i iznimne rezultate na školskom natjecanjima iz kemije, geografije, povijesti, hrvatskog jezika, i LIDRANA, i bili pozvani na županijska natjecanja.

Praćenje uspješnosti velikog broja učenika koji završavaju ovu školu s odličnim i vrlo dobrim uspjehom te upisuju željene srednje škole ukazuje na kvalitetan rad naših zaposlenika. Njegujemo stvaralaštvo i kreativnost i pružamo stručnu pomoć za što kvalitetniji osobni razvoj svakog učenika što pokazuje i uspjeh naših učenika.

Zaposlenici škole su se stručno osposobljavali na seminarima, stručnim aktivima i drugim oblicima usavršavanja, te održavali ogledne satove prema programu stručnih vijeća.